Efter grev Philipp Ernsts død i 1787 blev grevinde Juliane von Hessen-Philippsthal regent i egenskab af formynder for den to år gamle arveprins. Den musikelskende regent viste Bach sin agtelse og anerkendelse, hun fik daglig undervisning ved klaveret og medvirkede som sangerinde under oratorieopførslerne.<ref name="jcf_concerti" /> Efter tid med tung depression i slutningen af 1780-erne, blandt andet som følge af at svigersønnen blev afskediget fra hoffet for illoyalitet i tjenesten, halvbroderen C.P.E. Bach døde og at salget af Friedrichs klavermusik, var han meget arbejdsom og produktiv i sine sidste leveår.<ref name="jcf_concerti" /> I 1787/88 udgav han et udvalg af lettere værker i fire hæfter under titlen ''Musikalische Nebenstunden'' som indeholder en mængde klaverværker, kammermusik og klaverarrangementer af verdslige kantater. Inspireret af sine kolleger og provokeret af nykomlingen og efterfølgeren [[Franz Christoph Neubauer]], som forsøgte at indynde sig hos regenten,<ref name="jcf_concerti" /> skrev Bach 10 symfonier og to klaverkoncerter på under tre år.
Biblioteks-_og_informationsvidenskab